ఆరేండ్లలో తొలిసారి వడ్డీ రేట్ల తగ్గింపు
- బ్యాంక్‌ ఆఫ్‌ ఇంగ్లాండ్‌ నిర్ణయం
లండన్‌ : బ్యాంక్‌ ఆఫ్‌ ఇంగ్లాండ్‌ గత ఆరేండ్ల్లలో తొలిసారి వడ్డీ రేట్లకు కోత విధించి సంచలన నిర్ణయం తీసుకుంది. గురువారం ద్రవ్య పరపతీ సమీక్షను నిర్వహించిన అనంతరం బ్యాంక్‌ ఆఫ్‌ ఇంగ్లాండ్‌ గవర్నర్‌ మార్క్‌ కార్నే మీడియాతో మాట్లాడుతూ వడ్డీ రేటులో 0.25 శాతం తగ్గించామన్నారు. దీంతో బేస్‌ వడ్డీ రేటు 0.25 శాతానికి చేరింది. కాగ సహాయక ప్యాకేజీ కింద 10 బిలియన్‌ పౌండ్లతో యూకే కార్పొరేట్‌ బాండ్లను కొనుగోలు చేసేందుకు నిర్ణయం తీసుకుందని తెలిపారు. దీంతో 2009 తర్వాత తొలిసారి వడ్డీ రేట్లకు కోత పెట్టినట ్టయ్యిందన్నారు. వడ్డీరేట్లను 0.5 శాతం నుంచి 0.25 శాతానికి తగ్గించామన్నారు. యూరోపియన్‌ యూనియన్‌ నుంచి బ్రిటన్‌ వైదొలగిన పరిణామాలనుంచి బయటపడడానికి ప్రభుత్వం నుంచి 60 బిలియన్‌ పౌండ్ల బాండ్లు, కార్పొరేట్ల నుంచి 10 బిలియన్‌ పౌండ్ల బాండ్లను కొనుగోలు చేయనున్నట్టు తెలిపారు.
మీ స్నేహితులకు రికమెండ్ చెయ్యండి